14 



Der er egentlig ingen af Ambrosiegruppens Arter, som er 

 hjemmehørende i Norden. Den her afbildede Trefliget Ambrosie 

 er en nordamerikansk Ukrudtsplante, hvis Frø en Gang imellem 

 findes indblandet i Brødkorn (Hvede) fra N.-Amerika, og som paa 

 den Maade tilfældig har kunnet fremkomme baade i Danmark og 

 Norge ved Kornmøller, naar Forurensningerne er blevne sigtede fra 

 og kastede ud paa Affaldspladser. Det er en 50—200 cm høj, op- 

 ret enaarig Urt, som er noget stivhaaret. Dens Blade, der staar 

 modsat, er dybt trefligede med lange, i Randen takkede Flige; dog 

 er de øverste Blade ofte hele. Den blomstrer sent og naar paa 

 vore Breddegrader næppe at sætte moden Frugt. 



Tavle 533. Fig. 1. Den øvre, blomstrende Del af Planten. Fig. 2. Hanlig 

 Kurv (Vi). Fig. 3. Hanblomst C7i). Fig. 4. Støtteblad med hunlige Kurve (Vi). 

 Fig. 5. Hunlig Kurv i Blomstringsstadie (Vi). Fig. 6. Den modne „falske" Frugt 

 (Vi). Fig. 7. Denne aabnet, saaledes at man ser den egentlige Nødfrugt; et 

 Stykke af dennes tynde Skal er f jærnet, saaledes at man ser ind til selve Frøet (Vi). 



534. Tornet Braadfrø, Xanthium spinosum L. 



Slægten Braadfrø afviger især fra Ambrosie ved Bygningen 

 af den hunlige Kurv. Dennes krukkeformede Svøb løber ud i to, 

 ofte krogbøjede Spidser og paa sin Yderflade er den tæt besat 

 med vel udviklede Krogbørster (se Figg. 5, 6 og 7); Svøbet inde- 

 slutter to Hunblomster, der ligesom hos Ambrosie mangler baade 

 Fnug og Krone. Under Frugtmodningen vokser ogsaa Svøbet og 

 dets krogede Spidser og Krogbørster, saaledes at den modne falske 

 Frugt er et til Frøspredning ved Dyrenes Hjælp fortræffeligt ud- 

 viklet Apparat. 



Hanblomsterne er byggede omtrent som hos Ambrosie, men 

 Kurvene er nærmest siddende og Svøbet ikke skaalformet. Saavel 

 hanlige som hunlige Kurve sidder i Hjørnerne af Bladene. 



Den afbildede Art Braadfrø Tornet B. har sit Navn deraf, 

 at der ved Bladenes Grund sidder store tregrenede, lysegule Torne. 



Det er en enaarig, opstigende eller opret, grenet, 15 — 30 cm 

 høj Urt med fligede Blade, som er lystfiltede paa Undersiden, og 

 ved Modenheden lysebrune Kurve. Den findes, om end kun sjældent, 

 indslæbt ved Byer, idet dens Kurve har filtret sig ind i Uld eller 

 andre indførte Produkter. Egentlig stammer den fra Syd- Amerika; 

 men allerede for lang Tid siden har den slaaet sig ned i Syd- og 

 Sydøst-Europa, og det er vist derfra, at den hyppigst indslæbes til 

 Norden, hvor den dog ikke er i Stand til at modne sine Frugter, 

 saaledes at dens Forekomst altid er ubestandig. 



